Source: http://www.vgyke.com/jogi-kisokos/a-reszlegesen-es-teljesen-korlatozo-gondnoksag-reszletszabalyairol/
Timestamp: 2020-01-20 02:42:53
Document Index: 18990706

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

A részlegesen és teljesen korlátozó gondnokság részletszabályairól - Vakok és Gyengénlátók Közép-Magyarországi Regionális Egyesülete
Ismerkedjünk most meg részletesen a részlegesen és a teljesen korlátozó gondnokság szabályaival végre. De mielőtt ezt megtennénk, megindokolom, hogy miért is foglalkozunk ilyen sokat a gondnokság témájával. Több egyesületi tagot érint a téma, nem csupán az idős korúak közül, hanem egyre több fiatal tagtársat is érint ez a jogintézmény. Így feltétlenül indokoltnak tartom, hogy megismerkedjünk kicsit részletesebben a cselekvőképesség korlátozásának szabályaival.
A (3) bekezdés a bírók számára írja elő azon kötelezettséget, miszerint tételesen meg kell határozniuk azon ügycsoportokat, melyekre korlátozást írnak elő. Ahogy fentebb említettem, a törvény annyira egyedinek tart minden esetet, hogy még példálózó felsorolást sem tartalmaz az ügycsoportok tekintetében. A bírónak tehát egyénre szabottan kell meghatároznia, hol látja indokoltnak a korlátozást, és ezt meg is kell indokolnia. Mivel minden egyén és helyzet egyedi, erre a sokféleségre is válaszolni kíván a törvényhozó úgy, hogy ahol nincs rá szükség, ott nem korlátoz. Amikor a felnőtt személynek nincsen vagyona, semmi szükség arra, hogy vagyonkezelése tekintetében gondnokság alá kerüljön, hiszen az nincsen neki. Ugyanakkor ha az érintett személy mondjuk pl örökölni fog a szüleitől egy lakást, akkor máris lesz vagyona, és erre már előre érdemes “felkészülni.”
Az is a szabályozás szellemiségéből következik, hogy a cselekvőképességében részlegesen korlátozott személy minden olyan ügyben önállóan tehet érvényes jognyilatkozatot, amely nem tartozik abba az ügycsoportba, amelyben cselekvőképességét a bíróság korlátozta.
Egyéb ügyekben a gondnok hozzájárulása szükséges. Ezek azok az ügyek, melyek a bíróság ítéletében meghatározott ügycsoportokba tartoznak. Ugyanakkor itt is találkozunk alkivételekkel, mert az ítéletben meghatározott ügycsoportokban is eljárhat egyedül a cselekvőképességében részlegesen korlátozott személy, ha szokásos mértékű ajándékozásról, a mindennapi élet szokásos ügyleteiről van szó, illetve ha a gondnokság alatt álló csak előnyt szerez stb. Ha vitás ügy merül fel a gondnok és gondnokoltja között, a gyámhatóság dönt az ügyben.
A gondnok csak abban az esetben járhat el önállóan, a gondnokolt hozzájárulása nélkül, ha azonnali intézkedés szükséges a gondnokolt érdekeinek védelme vagy károsodástól való megóvása céljából.
A bíróság a személy cselekvőképességét teljesen is korlátozhatja, de ez csak afféle végső megoldás, un. ultima ratio a törvényben. Lássuk a törvénny szövegét is:
Ahogy említettem, a cselekvőképesség teljes korlátozása csak egy végső megoldás a bíróság kezében, a bíróság a cselekvőképességet abban az esetben korlátozhatja teljesen, ha az érintett személy jogainak védelme a cselekvőképességet nem érintő módon vagy a cselekvőképesség részleges korlátozásával nem biztosítható.
A cselekvőképtelen személy helyett gondnoka jár el, kivételt jelentenek ez alól a mindennapi élet szükségleteit kielégítő csekély jelentőségű, tömegesen előforduló ügyletek. Lásd: vásárlás a közértben. Ahogy a 14 éven aluli cselekvőképtelen kiskorú is vásárolhat a boltban, úgy a teljesen korlátozó gondnokság alatt álló személy is vásárolhat.
A teljes korlátozás alatt álló személy véleményét és kívánságát ugyanakkor szintén figyelembe kell vennie a gondnoknak lehetőség szerint.
Gondnok bárki lehet, aki cselekvőképes, és vállalja a gondnokságot, de akit a gondnokolt nem szeretne gondnokául, vagy érdekellentétben áll a gondnokolttal, az nem lesz gondnok. Ismég egy szabály, ahol a gondnokolt véleménye nagyon is számít, és ez is egy garancia arra, hogy a gondnokság a gondnokolt érdekeit szolgálja. Ugyanígy, elsősorban azt a személyt kell gondnokul kijelölni, akit a gondnokolt szeretne vagy korábban megjelölt. Ugyanakkor, ha ez nem lehetséges, akkor a házastársat vagy a szülőt jelölik ki tipikusan, esetleg egyéb rokont. Ha senki alkalmas személyt nem találnak, akkor rendelik ki a hivatásos gondnokot.
Arra is van lehetőség, hogy többes gondnokrendelés történjék, azaz egy személynek több gondnoka is legyen. Ilyenkor a gondnokok mindketten eljárhatnak önállóan is, ami nagyon praktikus lehet, hiszen két személy között oszlanak meg a gondnoksággal járó feladatok. Ilyenkor lehetőség van arra is, hogy a bíróság ossze el a gondnokok feladatait, de ez nem feltétlenül szükséges, csak akkor történik, ha a gondnokok ezt szeretnék.